Hindistonlik Narinder Batra Xalqaro chim ustida xokkey federatsiyasi prezidenti etib saylandi

Hindistonlik Narinder Batra Xalqaro chim ustida xokkey federatsiyasining yangi prezidenti etib saylandi. Bu haqda “TASS” xabar bermoqda.

Saylov Xalqaro chim ustida xokkey federatsiyasining Dubay shahrida o‘tkazilgan 45-kongressida bo‘lib o‘tdi. Batra 68, irlandiyalik David Balbirini 29, avstriyalik Ken Rid esa 14 ovoz to‘pladi. Sakkizta milliy federatsiya ovoz berishdan bosh tortdi.
Xalqaro chim ustida xokkey federatsiyasining sobiq prezidenti ispaniyalik Leandro Negre tashkilotning faxriy prezidentiga aylandi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.